
RAZPIS OBČINSKEGA PRVENSTVA V MALI ODBOJKI

ZA MLAJŠE DEČKE

1. KRAJ IN ČAS:

Občinsko prvenstvo v mali odbojki za mlajše dečke bo potekalo v torek 24. marca in četrtek 26. marca 2015 od 10h dalje na eni tretjini velike dvorane v Športni dvorani Medvode.

2. PRAVICA NASTOPA:

Tekmujejo lahko učenci, rojeni leta 2002 in mlajši.

3. TEKMOVALNA DOLOČILA:

· Tekmovanje bo potekalo po enokrožnem ligaškem sistemu.
· Igra se po pravilih Odbojkarske zveze Slovenije, določilih Informatorja št. 1 in določilih tega razpisa.

· Tekme se igrajo na dva dobljena niza do 25 točk z najmanj dvema točkama razlike. Šteje se po sistemu: za vsako napako točka (tie break).

· Velikost igrišča je 6 m x 12 m.

· Mreža je visoka 210 cm.

· Postavo v polju sestavljajo štirje igralci, ki stojijo v conah 1 (zadaj na sredini), 2 (desno), 3 (spredaj na sredini) in 4 (levo). Servira igralec v C1, ki ima za servis na razpolago celoten prostor za zadnjo črto igrišča.

· Vsi igralci igrajo v vseh conah, rokade niso dovoljene.

· Igralec iz C1 lahko izvede napadalni udarec samo izza 3 m napadalne črte.

· Igralec iz C3 je podajalec in edini lahko blokira.

· Obvezna sta spodnji servis in sprejem servisa s spodnjim odbojem. Po sprejemu servisa je obvezno izvesti še drugi dotik. Sodnik v primeru prve žoge preko mreže pokaže znak za napako pri udarcu iz druge vrste.

· Uporaba libera ni dovoljena.

· V prvem nizu trener(-ka) določi začetno postavo. Za vodenje prvega niza ima na voljo maksimalno 4 menjave in dva time outa.

· V drugem nizu igrajo tisti igralci, ki niso vstopili v igro v prvem nizu. Za vodenje drugega niza ima trener(-ka) na razpolago maksimalno 4 menjave (samo z igralci, ki niso nastopili v prvem nizu) in dva time outa.

· V morebitnem tretjem nizu (samo ob rezultatu 1 : 1) lahko igrajo vsi igralci, sestava postave je poljubna. Za vodenje tretjega niza ima trener(-ka) na razpolago šest menjav in dva time outa. 

· Vsaka zmaga se točkuje z dvema točkama, poraz pa z nič točk. Ob enakem številu točk dveh ali več ekip se vrstni red določi na podlagi števila osvojenih točk, količnika nizov in količnika točk.

4. PRIZNANJA:

Prvouvrščena ekipa prejme praktično nagrado.
5. ZAKLJUČNA DOLOČILA:

Organizator zagotovi igrišče in ostale potrebščine za nemoten potek tekmovanja. Udeleženci nastopajo na lastno odgovornost. 
6. PRIJAVE:

Pisne prijave sprejemamo na e-pošto: ines@zstmedvode.si, najkasneje do četrtka, 19. marca 2015.

OPOMBA:

Ekipe, ki potrebujejo prevoz na tekmovanje, naj to navedejo ob prijavi!
Ines Iskra

Vodja športnih programov
